প্ৰসিদ্ধ লেখিকা ড০ ইষ্টেৰাইন কিৰেয়ে বুধবাৰে য়ুনিভাৰ্ছিটি অব ছায়েন্স এণ্ড টেকন'লজি, মেঘালয় (য়ুএছটিএম)ত 'Literature and Representation - Opening up of Naga Universe' শীৰ্ষক এক বক্তৃতা দিয়ে।
য়ুনিভাৰ্ছিটি অব ছায়েন্স এণ্ড টেকন'লজি, মেঘালয়ৰ ইংৰাজী বিভাগৰ সৌজন্যত ইষ্টেৰাইন কিৰেৰ উক্ত বক্তৃতা অনুষ্ঠানটো অনুষ্ঠিত কৰা হয় বুলি বিশ্ববিদ্যালয়ৰ এগৰাকী বিষয়াই জানিবলৈ দিয়ে।
তেওঁ নাগা সকলৰ মুখে মুখে চলি অহা কাহিনী কোৱা পৰম্পৰাই তেওঁৰ ওপৰত পেলোৱা প্ৰভাৱৰ কথা উল্লেখ কৰে। ইয়াৰ উপৰি তেওঁ নাইজেৰিয়ান লেখক চিনোৱা আচেবে আৰু নেদিন গৰদিমাৰৰ পৰা প্ৰভাৱাম্বিত হৈছে বুলি উল্লেখ কৰে।
মৌখিক পৰম্পৰাক নাগামিজ সাহিত্যক ভাৰতীয় সাহিত্য জগতলৈ তুলি অানিবলৈ আহ্বান জনায়।
'A Naga Village Remembered', 'Bitter Wormwood', 'When The River Sleeps' আদি গ্ৰন্থৰ বাবে পৰিচিত লেখিকা গৰাকীয়ে অসমীয়া সাহিত্য আৰু নাগামিজ সাহিত্যৰ মাজত কোনো সংঘাত নাই বুলি মন্তব্য কৰে।
তেওঁ বক্তৃতানুষ্ঠানৰ পিছতে ছাত্ৰ-ছাত্ৰীসকলৰ সৈতে উত্তৰ-পূবৰ সাহিত্যৰ বিভিন্ন দিশৰ ওপৰত মত-বিনিময় কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
